Dié vriende van die gryskop pensionaris is nou almal dood, en Frank het besluit hy wil met ’n skoon gewete graf toe gaan. Daarom vertel hy nou sy ongelooflike verhaal — en kundiges glo hy praat die waarheid.
ln Augustus 1980 is die gesin saam met vriende na Uluru op ’n vakansie. Die nag van 17 Augustus het Lindy vir Reagan en Azaria in die tent gaan neerlê en toe saam met die res van die geselskap by die braaivuur gaan staan.
Kort daarna het Michael gedink hy hoor die baba huil, en Lindy het gaan kyk. Toe sy die tent nader, het sy later vertel, het sy ’n dingo sien uitkom. Hy het sy kop geskud asof hy iets probeer sleep.
gekyk of alles nog reg is met Reagan. Hy was vas aan die slaap. Toe gaan sy na die baba se mandjie. Dit was leeg.
Sy het waan­sinnig aan die komberse gepluk en toe die tent deursoek omdat sy ge­dink het die dingo het Azaria dalk uit die mandjie gestamp.
Oomblikke later het sy by die tent uitgehardloop en die woorde geskree wat oor die wêreld heen sou weerklink en die inspirasie geword het vir die fliek A Cry In the Dark: "’n Dingo het my baba gesteel!"
Die polisie het nie Lindy se storie oor die dingo geglo nie. Twee nadoodse ondersoeke het gevolg, en toe ’n moordsaak. In 1982 is sy lewenslank tronk toe gestuur.
Frank, ’n bobaasskut, sê hy en sy drie vriende was net ’n uur in die nasionale park naby Uluru toe hy besluit om alleen konyne te gaan skiet vir kos vir sy hond – al is dit onwettig om in nasionale parke te jag.
Onbewus van die pandemonium wat by die vol kampeerterrein ’n paar kilometer daarvandaan losgebreek het, het hy die baba en die dooie hond in sy vragmotor gelaai en na sy eie kampeerterrein teruggery.
Later het hy die dingo se karkas in ’n droë spruit gegooi en is hy huis toe. Sy vriende het met die babalyk weggery om daarvan ontslae te raak.
"Hulle het die baba in ’n plastieksak gesit, dit toegebind en op die vloer voor in my vriend se vragmotor neergesit. En dis die laaste wat ek gesien het."
Die Australiese leuenverklikker-deskundige Steve van Aperen het vir Frank 'n leuenverklikker-toets laat aflê en wat hom betref, praat die ou man die waarheid.
"Dit sal goed wees as hy reg is, want dit sal alles afsluit. Hierdie man klink geloofwaardig en lyk soos enigiemand se oupa. Hy lyk nie na ’n mal mens nie.
"Ek dink die grootste deel van die gewig is van my skouers af, want mense weet nou ek het nie my dogter doodgemaak nie. ’n Din­go het Azaria weggedra. Klaar."
Michael het ook gesê hy moet in ’n mate vir Frank vergewe as hy met die waarheid vorendag gekom het.
Volgens hom was daar geen teken van ’n dier se tande op Azaria se bebloede baadjie wat op 2 Februarie 1986 half begrawe in ’n lêplek vir dingo’s gevind is nie. Dié vonds is gemaak toe daar na David Brett, ’n Britse toeris, gesoek is wat by Uluru verdwyn het.
Hy het ook beweer Dinny Barret, die eerste lykskouer, het destyds ook bevind dat ’n mense by Azaria se verdwyning betrokke was.
Volgens Lindy het Azaria op die dag van haar verdwyning ’n frokkie, ’n eenstukpakkie en ’n bababaadjie aangehad.
’n Uitgebreide soektog deur die polisie het in daardie stadium net Azaria se eenstukpakkie, haar frokkie en doek naby ’n dingo se lêplek gevind.
Maar Frank hou met sy weergawe vol. In ’n onderhoud met die Sunday Herald Sun het hy grusame besonderhede van daardie aand bekend gemaak. Nadat hy na bewering eers gedink het dis ’n konyn wat hy geskiet het, het hy by nadere ondersoek gesien die konyn is eintlik ’n babatjie en sy skoot het die dingo in die kop getref.
Wat Frank se storie nog vreemder maak, is dat hy beweer hy het die strikkies van Azaria se baadjie gehou as bewys van sy betrokkenheid. Lindy het dit as bog afgemaak omdat die baadjie nie lintjies gehad het nie.
Lindy (nou 70) is in 1982 lewenslange tronkstraf vir moord opgelê en Michael het ’n opgeskorte vonnis ontvang. Op 17 November 1982, terwyl sy in die tronk was, het sy die lewe geskenk aan ’n dogter, Kahlia (nou 35).
By dié Facebook-plasing ses jaar gelede het Kahlia geskryf dit was die laaste keer dat die drie kinders by hul pa was.
Aidan Chamberlain, wat ses was toe sy suster verdwyn het, het in 2008 die Holden Torana, wat sy ouers tydens haar verdwyning besit het en wat talle forensiese ondersoeke moes ondergaan, as ’n troumotor ingespan toe hy met Amber Martin in die huwelik tree.